section_heading: Razmnožavanje
paragraph_text: Može proći od četiri do sedam godina dok srebrnasti galeb dosegne spolnu zrelost i počme na obroncima, obalama i dinama s leženjem jaja i podizanjem mladih. Ženka u gnijezdo koje od biljnog materijala grade oba buduća roditelja polaže najčešće 2-3 jaja. Mužjak i ženka ih griju 28 do 30 dana. Pilići ostaju u gnijezdu pet do šest tjedana kad su sposobni za letenje.